CELEX: 62019CN0658
Language: el
Date: 2019-09-04 00:00:00
Title: Υπόθεση C-658/19: Προσφυγή της 4ης Σεπτεμβρίου 2019 – Ευρωπαϊκή Επιτροπή κατά Βασιλείου της Ισπανίας

21.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/27
            
         
      Προσφυγή της 4ης Σεπτεμβρίου 2019 – Ευρωπαϊκή Επιτροπή κατά Βασιλείου της Ισπανίας
      (Υπόθεση C-658/19)
      (2019/C 357/34)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: D. Nardi, G. von Rintelen και S. Pardo Quintillán)
      
         Καθού: Βασίλειο της Ισπανίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να αναγνωρίσει ότι το Βασίλειο της Ισπανίας παραλείποντας να θεσπίσει το αργότερο έως τις 6 Μαΐου 2018 τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την οδηγία (EE) 2016/680 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από αρμόδιες αρχές για τους σκοπούς της πρόληψης, διερεύνησης, ανίχνευσης ή δίωξης ποινικών αδικημάτων ή της εκτέλεσης ποινικών κυρώσεων και για την ελεύθερη κυκλοφορία των δεδομένων αυτών και την κατάργηση της απόφασης-πλαίσιο 2008/977/ΔΕΥ του Συμβουλίου (1), ή, εν πάση περιπτώσει, παραλείποντας να κοινοποιήσει τις διατάξεις αυτές στην Επιτροπή, παρέβη τις υποχρεώσεις που υπέχει από το άρθρο 63, παράγραφος 1, της εν λόγω οδηγίας·
               
            
                  —
               
               
                  να επιβάλει στο Βασίλειο της Ισπανίας, βάσει του άρθρου 260, παράγραφος 3, ΣΛΕΕ, ημερήσια χρηματική ποινή ύψους 89 548,20 ευρώ, από την ημερομηνία δημοσιεύσεως της αποφάσεως περί διαπιστώσεως της μη τηρήσεως της υποχρεώσεως να θεσπίσει ή, εν πάση περιπτώσει, να κοινοποιήσει τις αναγκαίες διατάξεις για να συμμορφωθεί προς την οδηγία οδηγίας (ΕΕ) 2016/680, πληρωτέα σε λογαριασμό που θα υποδειχθεί από την Επιτροπή·
               
            
                  —
               
               
                  να επιβάλει στο Βασίλειο της Ισπανίας, βάσει του άρθρου 260, παράγραφος 3, ΣΛΕΕ, ένα κατ’ αποκοπήν ποσό το ύψος του οποίου να αντιστοιχεί στο ποσό των 21 321,00 ευρώ ανά ημέρα πολλαπλασιαζόμενο με τον αριθμό των ημερών εξακολουθήσεως της παραβάσεως, υπό την προϋπόθεση ότι το το ποσό αυτό υπερβαίνει το ελάχιστον κατ’ αποκοπήν ποσό των 5 290 000 ευρώ, πληρωτέο σε λογαριασμό που θα υποδειχθεί από την Επιτροπή·
               
            
                  —
               
               
                  Να καταδικάσει το Βασίλειο της Ισπανίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Συμφώνως προς το άρθρο 63, παράγραφος 1, της οδηγίας (ΕΕ) 2016/680, τα κράτη μέλη θεσπίζουν και δημοσιεύουν, το αργότερο έως τις 6 Μαΐου 2018, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την εν λόγω οδηγία και κοινοποιούν αμέσως στην Επιτροπή το κείμενο των εν λόγω διατάξεων.
      Η Επιτροπή δεν ενημερώθηκε για τη θέσπιση και τη θέση σε ισχύ των απαιτούμενων μέτρων μεταφοράς και δεν περιήλθε σε γνώση της κανένα άλλο στοιχείο από το οποίο να προκύπτει ότι η οδηγία έχει μεταφερθεί.
      Το Βασίλειο της Ισπανίας δεν έχει μεταφέρει ως εκ τούτου την οδηγία (ΕΕ) 2016/680 ένα και πλέον έτος μετά τη λήξη της προθεσμίας μεταφοράς.
      
         (1)  ΕΕ 2016, L 119, σ. 89.